Temeljem članka 1. Zakona o financiranju javnih potreba u kulturi („Narodne novine“, br. 47/90, 27/93, 38/09) i članka 30. Statuta Općine Berek („Službeni glasnik Općine Berek“, br. 01/21) Općinsko vijeće Općine Berek na sjednici održanoj 12. prosinca 2022 . donosi

**PROGRAM**

**javnih potreba u kulturi Općine Berek za 2023. godinu**

**Članak 1.**

Programom javnih potreba u kulturi na području Općine Berek u 2023. godinu utvrđuju se aktivnosti u kulturi koje će se financirati iz Proračuna Općine Berek za 2023. godinu.

**Članak 2.**

Javne potrebe u kulturi na području općine Berek ostvarit će se:

* djelovanjem ustanova kulture, udruženja i udruga u kulturi, te promicanjem i poticanjem umjetničkog i kulturnog stvaranja,
* investicijskim održavanjem i adaptacijom objekata kulture, sakralnih objekata i spomenika kulture,
* akcijama i manifestacijama u kulturi koje će pridonijeti razvitku i promicanju kulturnog života,
* održavanjem i nabavom nove opreme,
* stručnim radom u području kulture.

**Članak 3.**

Ukupno je za financiranje javnih potreba u kulturi Općine Berek za 2023. godinu planirano 85.000,00 EUR.

Sredstva iz stavka 1. ovog članka raspoređuju se na slijedeći način:

|  |  |
| --- | --- |
| Manifestacije u kulturi: | 12.300,00 |
| KUD Prijatelji | 3.000,00 |
| Likovna kolonija | 2.000,00 |
| Pomoć vjerskim zajednicama | 7.300,00 |

Izvor – 11 Opći prihodi i primici

**Članak 4.**

Sredstva utvrđena ovim Programom uplaćivat će se na žiro-račun korisnika**.**

Ako se u Proračunu neće ostvarivati planirani prihodi, sredstva za javne potrebe uplaćivat će se sukladno mjesečnom ostvarivanju prihoda.

Korisnici kojima će ovim Programom biti doznačena sredstva dužni su podnijeti Općini Berek izvješće o utrošku .

**Članak 5.**

Ovaj program stupa na snagu osmog dana od dana objave u Službenom glasniku Općine Berek, a primjenjuje se od 01.01.2023. godine.

**BJELOVASKO-BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 400-08/22-01/06**

**URBROJ: 2103-06-01-22-1**

**BEREK, 12.12.2022.**

**PREDSJEDNIK OPĆINSKOG VIJEĆA:**

**Tomislav Šunjić, dipl.ing.građ.**